આ ચેલેન્જ ખૂબ જ જોખમી છે. કારણ કે રસ્તા પર આવી રીતે ડાન્સ કરીને વીડિયો ઉતારતી વખતે અકસ્માતનું જોખમ રહે છે. અસંખ્ય એવા બનાવો સામે આવી રહ્યા છે જ્યાં આ ચેલેન્જ પૂરી કરતી વખતે વ્યક્તિ કોઈ વાહન સાથે કે રસ્તાની બાજુમાં કોઈ વસ્તુ સાથે અથડાયો હોય. દેશભરમાં કીકી ચેલેન્જને કારણે અનેક અકસ્માતો થયાના બનાવો સામે આવી રહ્યા છે. મુંબઈ, દિલ્હી, જયપુર પોલીસ આ પહેલા જ લોકોને આવી ચેલેન્જ નહીં સ્વીકારવાની અપીલ કરી ચુકી છે.